رہبر معظم انقلاب نے میجرجنرل قاسم سلیمانی اور ابومہدی مہندس کی شہادت پر تعزیت پیش کی / ظالموں اور مجرموں سے سخت انتقام لیا جائےگا

حضرت آیت اللہ العظمی خامنہ ای نے اپنے تعزیتی پیغام میں میجرجنرل قاسم سلیمانی اور ابومہدی مہندس کی شہادت پر تعزیت اور مبارکباد پیش کی اور ایران میں تین دن تک سوگ کا اعلان کرتے ہوئے فرمایا: ظالموں اور مجرموں سے سخت انتقام لیا جائےگا ۔

خبر کا کوڈ: ۴۴۱۸۶۳

تاریخ: ۰۳ فروردين ۲۰۲۰ - ۱۲:۰۹

رسا ںیوز ایجنسی کی رپورٹ کے مطابق، رہبر معظم انقلاب اسلامی حضرت آیت اللہ العظمی خامنہ ای نے اپنے ایک پیغام میجرجنرل قاسم سلیمانی اور ابومہدی مہندس کی شہادت پر تعزیت اور مبارکباد پیش کی اور ایران میں تین دن تک سوگ کا اعلان کرتے ہوئے فرمایا: ظالموں اور مجرموں سے سخت انتقام لیا جائےگا اورشہید قاسم سلیمانی اوب مہدی مہندس کا مشن جاری رہےگا۔

رہبر معظم انقلاب اسلامی نے فرمایا: شہید قاسم سلیمانی اسلام کے ممتاز اور مایہ ناز کمانڈر تھے جنھوں نے طویل عرصہ تک مجاہدت ، شجاعت اور اخلاص کے میدانوں میں بے مثال نقوش قائم کئے اور عالمی شیطانی طاقتوں اور ان کے حامی شرپسندوں اور دہشت گردوں کے ساتھ مقابلہ کے دوران اپنی دیرینہ آرزو اور تمنا ( شہادت ) تک پہنچ گئے گئے ۔ شہادت شہید قاسم سلیمانی کی دیرینہ تمنا تھی اور وہ اپنی دیرینہ آروز تک پہنچ گئے۔

شہید قاسم سلیمانی کو ان کی کوششوں اور کاوشوں کے نتیجے میں اللہ تعالی نے شہادت کا بہرتین صلہ عطا کیا ہے۔ اللہ تعالی شہید قاسم سلیمانی اور ان کے ہمراہ دیگر شہیدوں خاص طور پر شہید اسلام ابو مہدی مہندس کو شہدائے اسلام کے ساھت محشور فرمائے ۔ میں کی دردناک شہادت پر حضرت بقیۃ اللہ الاعظم ( ارواحنا فداہ ) ایرانی عوام اور شہداء کے اہلخانہ ، ساتھیوں اور ہمدردوں کو تعزیت، تسلیت اور مبارکباد پیش کرتا ہوں ۔

رہبر معظم انقلاب اسلامی حضرت آیت اللہ العظمی خامنہ ای نے ملک بھر میں تین دن تک سوگ کا اعلان کرتے ہوئے فرمایا: شہید قاسم سلیمانی اور ان کے ساتھیوں کا مشن جاری رہےگا۔/۹۸۸/ن